 Κεφάλαιο VΙΙΙ

Η Αποκλειστική Οικονομική Ζώνη

   
Με την καθιέρωση της Αποκλειστικής Οικονομικής Ζώνης (ΑΟΖ)
 ικανοποιήθηκε μία από τις σημαντικότερες διεκδικήσεις των παρακτίων κρατών στην Τρίτη Συνδιάσκεψη. Οι διεκδικήσεις αυτές αφορούσαν  στην καθιέρωση ζωνών – πέραν της αιγιαλίτιδας ζώνης – εντός των οποίων τα παράκτια κράτη θα είχαν δικαιώματα κατ’ αρχήν οικονομικής φύσεως (ζώνης αποκλειστικής αλιείας).
 Αξίζει να σημειωθεί ότι μέχρι την Πρώτη Συνδιάσκεψη των ΗΕ για το Δίκαιο της Θάλασσας (1958) το δικαίωμα αλιείας των παρακτίων κρατών μπορούσε να ασκηθεί μόνο εντός της αιγιαλίτιδας ζώνης, 
 η οποία σε καμία περίπτωση δεν  μπορούσε να επεκταθεί πέραν των 12 ν.μ. - παρά την γενικότερη τάση για επέκταση - από τα παραδοσιακά όρια των 3 και 6 ν.μ. Λόγω αυτού του γεγονότος προέκυψε η ανάγκη δημιουργίας μίας sui generis
 ζώνης εντός της οποίας τα παράκτια κράτη θα είχαν τη δυνατότητα εκμετάλλευσης των πηγών της, ενώ τα τρίτα κράτη δεν θα αποκλείονταν από την άσκηση των βασικών δικαιωμάτων που απορρέουν από τον θεσμό της ελευθερίας των θαλασσών. 

Υπό μία έννοια λοιπόν η ΑΟΖ εμφανίστηκε προκειμένου να αντισταθμίσει τις οικονομικές ανάγκες των παρακτίων κρατών χωρίς, από την άλλη πλευρά, να αυξήσει το εύρος των χωρικών υδάτων - το οποίο, ας σημειωθεί, έτεινε να σταθεροποιηθεί στα 12 ναυτικά μίλια. Με αυτή την έννοια η ΑΟΖ αποτέλεσε πράγματι «μια επαναστατική εξέλιξη στο χώρο του δικαίου της θάλασσας», επιτυγχάνοντας περαιτέρω την ανατροπή «ριζικά πλέον του διπολικού σχήματος της κυριαρχίας και της ελευθερίας που επί αιώνες κυριάρχησε στον θαλάσσιο χώρο».

Τα κράτη της Λατινικής Αμερικής ήταν αυτά που προέβησαν για πρώτη φορά  «...σ’ έναν σαφή διαχωρισμό ανάμεσα στην ορθόδοξη έννοια της αιγιαλίτιδας ζώνης και σε μία λειτουργική ζώνη...» με την ονομασία «πατρογονική θάλασσα»
, ενώ ο όρος Αποκλειστική Οικονομική Ζώνη καθιερώθηκε μετά από πρόταση της αντιπροσωπείας της Κένυα το 1972.

Σύμφωνα με τη Σύμβαση 1982 η ΑΟΖ έχει εύρος 200 ν.μ. μετρούμενα από τις γραμμές βάσης, ενώ, εντός αυτής το παράκτιο κράτος μπορεί να ασκήσει:

· τα κυριαρχικά δικαιώματα που ασκούσε στην υφαλοκρηπίδα μέχρι τα 200ν.μ.
 Με αυτή την έννοια όπως εύστοχα αναφέρεται «... [η] ΑΟΖ απορρόφησε το καθεστώς της υφαλοκρηπίδας, εκτός βέβαια από τις περιπτώσεις που…η υφαλοκρηπίδα εκτείνεται πέρα από τα 200 ν.μ. »,

· κυριαρχικά δικαιώματα που αφορούν στην έρευνα, εκμετάλλευση, διατήρηση των φυσικών πόρων των υδάτων της ΑΟΖ καθώς επίσης και σε άλλες οικονομικές δραστηριότητες, όπως είναι η παραγωγή ενέργειας από τα ύδατα, τα ρεύματα και τους ανέμους,
 

· δικαιοδοσία ή αποκλειστική αρμοδιότητα: i) στην τοποθέτηση και χρησιμοποίηση τεχνητών νήσων και άλλων εγκαταστάσεων, ii) στη διεξαγωγή επιστημονικής έρευνας και iii) στην προστασία του θαλάσσιου περιβάλλοντος από τη ρύπανση.
 

Όμως  η επέκταση της δικαιοδοσίας των παρακτίων κρατών στην ΑΟΖ μείωσε δραστικά το πεδίο εφαρμογής της αρχής της ελευθερίας των θαλασσών
 και συνακόλουθα μειώθηκε το πεδίο εφαρμογής των δικαιωμάτων που απορρέουν από την αρχή αυτή για τα περίκλειστα κράτη.
 Σε αντιστάθμισμα τα περίκλειστα κράτη πρότειναν να τους δοθεί πρόσβαση τόσο στους ζώντες όσο και στους μη ζώντες πόρους της ΑΟΖ καθώς και στην υφαλοκρηπίδα των γειτονικών τους κρατών. Όσον αφορά τούς μη ζώντες πόρους οι προτάσεις έπεσαν στο κενό, αφού συνάντησαν την κατηγορηματική άρνηση των παρακτίων κρατών, που δεν ήθελαν να χάσουν τα ‘κεκτημένα’ δικαιώματα που είχαν κατοχυρώσει σχετικά με την εκμετάλλευση της υφαλοκρηπίδας από την Πρώτη Συνδιάσκεψη.
 Έτσι τα δικαιώματα  των κρατών των δύο ομάδων περιορίστηκαν στην υπό όρους εκμετάλλευση των ζώντων πόρων της ΑΟΖ,  των γειτονικών τους κρατών.

   
Σύμφωνα με τα άρθρα 69(1) και 70(1) τα περίκλειστα και τα «γεωγραφικώς μειονεκτούντα» κράτη, «... έχουν το δικαίωμα να συμμετέχουν, σε ισότιμη βάση στην εκμετάλλευση προσήκοντος μέρους του πλεονάσματος των ζώντων πόρων των αποκλειστικών οικονομικών ζωνών των παρακτίων κρατών της ίδιας υποπεριοχής ή περιοχής, λαμβάνοντας υπόψη τις σχετικές οικονομικές και γεωγραφικές συνθήκες όλων των ενδιαφερομένων Κρατών και σύμφωνα με τις διατάξεις του παρόντος άρθρου και των άρθρων 61 και 62».

   
Οι «όροι και τρόποι» της συμμετοχής αυτής, καθορίζονται από τα ενδιαφερόμενα κράτη μέσω διμερών, υποπεριφερειακών ή περιφερειακών συμφωνιών λαμβάνοντας υπόψη μεταξύ άλλων :

·     την ανάγκη αποφυγής συνεπειών επιβλαβών για τις αλιευτικές κοινότητες ή τις ιχθυοβιομηχανίες του παράκτιου κράτους,

· την έκταση κατά την οποία το άνευ ακτών κράτος, συμμετέχει ή έχει το δικαίωμα να συμμετέχει σύμφωνα με τις υφιστάμενες διμερείς, υποπεριφερειακές ή περιφερειακές συμφωνίες στην εκμετάλλευση των ζώντων πόρων των αποκλειστικών ζωνών άλλων παρακτίων κρατών,

· την έκταση κατά την οποία άλλα κράτη άνευ ακτών και γεωγραφικά μειονεκτούντα κράτη συμμετέχουν  ήδη στην εκμετάλλευση των ζώντων πόρων της αποκλειστικής οικονομικής ζώνης του παρακτίου κράτους και τη συνακόλουθη ανάγκη αποφυγής συγκεκριμένης επιβάρυνσης ενός οποιουδήποτε παρακτίου κράτους ή μέρους αυτού,

· τις ανάγκες διατροφής των πληθυσμών των αντίστοιχων Κρατών. 

   
Στις περιπτώσεις κατά τις οποίες, το παράκτιο κράτος «...δεν έχει την δυνατότητα να αλιεύει το συνολικό επιτρεπόμενο όγκο αλιεύματος ... παρέχει σε άλλα κράτη πρόσβαση στο πλεόνασμα του επιτρεπόμενου αλιεύματος, λαμβάνοντας ιδιαίτερα  υπόψη τις διατάξεις των άρθρων 69 και 70, ειδικά σε σχέση με τα αναπτυσσόμενα κράτη που αναφέρονται σ’ αυτά».

  
 Οι περιορισμοί ή προϋποθέσεις στις οποίες υπόκειται το δικαίωμα των περίκλειστων και «γεωγραφικώς μειονεκτούντων»  κρατών στους ζώντες πόρους της ΑΟΖ είναι οι εξής:

· θα πρέπει, αρχικά, το παράκτιο κράτος να προσδιορίσει τον επιτρεπόμενο όγκο αλιεύματος εντός της ΑΟΖ για να καθορίσει στη συνέχεια την αλιευτική του δυνατότητα σε σχέση με την ποσότητα αυτή, σύμφωνα με το άρθρο 62 (2),

· το δικαίωμα συμμετοχής των ανεπτυγμένων περίκλειστων και «γεωγραφικής μειονεκτούντων» κρατών μπορεί να ασκηθεί μόνο στις ΑΟΖ των ανεπτυγμένων παρακτίων κρατών της ίδιας υποπεριοχής ή περιοχής σύμφωνα με τα άρθρα 69 (4) και 70 (5) αντίστοιχα,

· τα περίκλειστα και τα «γεωγραφικώς μειονεκτούντα» κράτη δεν έχουν δικαίωμα συμμετοχής σύμφωνα με το άρθρο 71, όταν η «…οικονομία [του παρακτίου κράτους] είναι σε μεγάλο βαθμό εξαρτημένη από την εκμετάλλευση των ζώντων πόρων της αποκλειστικής οικονομικής του ζώνης»,

· τα δικαιώματα που προβλέπονται για τα περίκλειστα και «γεωγραφικώς μειονεκτούντα» κράτη, σύμφωνα με τα άρθρα 69 και 70, «… δεν θα μεταβιβάζονται αμέσως ή εμμέσως σε τρίτα Κράτη ή στους υπηκόους τους…, εκτός εάν συμφωνήθηκε άλλως από τα ενδιαφερόμενα Κράτη», σύμφωνα με το άρθρο 72 (1).

   
Όπως φαίνεται από τις σχετικές με την ΑΟΖ διατάξεις που προαναφέρθηκαν, τα παράκτια κράτη είναι αυτά που απεκόμισαν το μεγαλύτερο μέρος των προνομίων σχετικά με τον θεσμό αυτό.
 Το επιχείρημα που διατυπώθηκε από τα παράκτια κράτη, σε σχέση με την ΑΟΖ, ήταν ότι ‘οι θαλάσσιες ακτές ενός κράτους αποτελούν δώρο της φύσης’ και γι΄ αυτόν ακριβώς το λόγο το παράκτιο κράτος θα πρέπει να ασκεί κυριαρχικά δικαιώματα σ΄ αυτές καθώς και στις πηγές που περιέχουν.
 Ενώ στην ίδια κατεύθυνση κινείται και η άποψη σύμφωνα με την οποία τα παράκτια κράτη που έχουν γειτονικά περίκλειστα, σε σχέση μ’ αυτά που δεν έχουν, θα  αδικούνταν   εφόσον  παραχωρούσαν  στα  περίκλειστα δικαίωμα συμμετοχής στην ΑΟΖ.
 Τελικά το δικαίωμα συμμετοχής των περίκλειστων και «γεωγραφικώς  μειονεκτούντων» κρατών περιορίστηκε μόνο στο πλεόνασμα των ζώντων πόρων της Α.Ο.Ζ των γειτονικών τους παρακτίων κρατών. Όμως και ο καθορισμός του πλεονάσματος αυτού ανήκει στην σφαίρα των δικαιοδοσιών των παρακτίων κρατών. 
 

   
Αξίζει επίσης να τονισθεί ότι, παρά την πιθανή υποκειμενική εφαρμογή - των σχετικών με τον καθαρισμό του πλεονάσματος διατάξεων - από τα παράκτια κράτη, στις διατάξεις του Μέρους V δεν υπάρχει καμιά πρόβλεψη για συμμετοχή των περίκλειστων και «γεωγραφικώς μειονεκτούντων» κρατών σε διαπραγματεύσεις που σχετίζονται με τον καθορισμό αυτό ή έστω κάποιων διατάξεων ασφαλιστικού χαρακτήρα στην περίπτωση καταχρηστικής εφαρμογής των διατάξεων από τα παράκτια κράτη.

  
 Όμως, και οι διατάξεις των άρθρων 69(1) και 70(1) που επιτρέπουν την εξαίρεση των παρακτίων κρατών, σε σχέση με τις υποχρεώσεις τους προς τα περίκλειστα και «γεωγραφικώς μειονεκτούντα» κράτη στην περίπτωση κατά την οποία η οικονομία τους είναι «... σε μεγάλο βαθμό εξαρτημένη ....» από την εκμετάλλευση της ΑΟΖ, εμπεριέχουν τον κίνδυνο υποκειμενικής εφαρμογής από τα παράκτια κράτη και αποκλεισμού των τρίτων κρατών από την  συμμετοχή στην εκμετάλλευση του πλεονάσματος ΑΟΖ.
  

   
Ακόμη στα άρθρα 69(1) και 70(1) δεν προσδιορίζεται με σαφήνεια η έννοια της «περιοχής ή υπο-περιοχής» και επομένως η διαφοροποίηση μεταξύ των δύο όρων.  Έτσι είναι πιθανό να καταστεί δυσχερής ο καθορισμός της ευρύτερης περιοχής στην οποία ανήκουν τα ενδιαφερόμενα κράτη, προκειμένου να κατανεμηθούν ανάλογα τα δικαιώματα και οι υποχρεώσεις τους   σε   σχέση   με   την ΑΟΖ Επομένως  είναι  αμφίβολο και το ζήτημα 

συμμετοχής των περίκλειστων και «γεωγραφικώς μειονεκτούντων» κρατών σε περισσότερες από μία ΑΟΖ 

      
Η Ελλάδα μπορεί να καθιερώσει ΑΟΖ παρότι είναι αδύνατη η εξάντληση του ανωτάτου επιτρεπτού ορίου από τη Σύμβαση 1982.
 Βέβαια στην περίπτωση αυτή, αφενός θα πρέπει η Ελλάδα να προχωρήσει στην οριοθέτηση της με έξι τουλάχιστον παρακείμενα ή αντικείμενα κράτη,
 αφετέρου δικαίωμα συμμετοχής στην εκμετάλλευση της σε αυτή μπορεί να διεκδικήσει και η Π.Γ.Δ.Μ. ως περίκλειστο κράτος.
 Για την ενεργοποίηση όμως του δικαιώματος αυτού από την Π.Γ.Δ.Μ. θα πρέπει να έχει προηγηθεί η σύναψη συμφωνίας με την Ελλάδα, από τις διατάξεις της οποίας θα καθορίζεται και η «περιοχή ή υποπεριοχή» ενδιαφέροντος, καθόσον το ζήτημα αυτό είναι από τα πλέον ασαφή της Σύμβασης 1982.

   
Στο Μέρος αυτό (V), που έχει τίτλο Αποκλειστική Οικονομική Ζώνη, διατυπώθηκε και ο ορισμός των «γεωγραφικώς μειονεκτούντων» κρατών προφανώς λόγω της εννοιολογικής του σύνδεσης με τη ζώνη αυτή.

� Βλ. Β. Καρακωστάνογλου, «Τα Δικαιώματα του Παρακτίου Κράτους στην Αποκλειστική Οικονομική Ζώνη: Προκλήσεις και Προοπτικές για το Αιγαίο», από τα Πρακτικά Συμποσίου στη Ρόδο (4 – 6 Νοεμβρίου 1994), με θέμα Το Αιγαίο Πέλαγος και το Νέο Δίκαιο της Θάλασσας, 1996, σελ. 179.


� Βλ. Χ. Ροζάκη, Το Δίκαιο της Θάλασσας και η Διαμόρφωση του από τις Διεκδικήσεις των Παράκτιων Κρατών, 1976, σελ. 152.


� Βλ. UNCLOS III, Official Records, 27th Session, Supplement 21 (A/8721) ∙  Κ. Ιωάννου & Α. Στρατή, Εισηγήσεις του Δικαίου της Θάλασσας, τ. Α΄, 1996.


� Γενικότερα για την ΑΟΖ βλ. τα άρθρα 57 - 75  Σύμβασης 1982.


� Βλ. τα άρθρα 56(3), 57 και Μέρος VI που αναφέρεται στην Υφαλοκρηπίδα (κυρίως τα άρθρα 76(1) και 77) της Σύμβασης 1982.


� Βλ. Κ. Οικονομίδη, «Βασικές Ρυθμίσεις του Νέου Δικαίου της Θάλασσας», 9 Διεθνές Δίκαιο και Διεθνής Πολιτική, 1985, σελ. 182. 


� Βλ. άρθρο 56(1α) Σύμβασης 1982.


� Ας σημειωθεί, πάντως, ότι παρά τα όσα ωφελήματα απέκτησαν τα παράκτια κράτη εντός της ΑΟΖ, παρέμειναν, για όλα τα τρίτα κράτη, παράκτια και περίκλειστα, σύμφωνα με τα άρθρα 58(1) και 87 οι ελευθερίες της ναυσιπλοΐας, υπέρπτησης, τοποθέτησης υποβρυχίων καλωδίων, αλιείας και επιστημονικής έρευνας.


� Είναι ενδιαφέρον να παρατηρήσουμε ότι η ΑΟΖ περιόρισε κατά 36% την περιοχή που κάλυπτε η ανοικτή θάλασσα συσσωρεύοντας υπέρ των παρακτίων κρατών ποσοστό 95% περίπου της παγκόσμιας αλιείας, ποσοστό υψηλότερο του 80% των γνωστών υποθαλάσσιων αποθεμάτων πετρελαίου(που αντιστοιχεί στο 1/3 της παγκόσμιας παραγωγής), ένα ποσοστό 10% επί των παγκόσμιων πολυμεταλλικών κονδύλων ∙ ακόμη, ένα ποσοστό περίπου 80% της θαλάσσιας επιστημονικής έρευνας διεξάγεται στην περιοχή της ΑΟΖ. Βλ. Β. Καρακωστάνογλου, «Τα Δικαιώματα…, σελ. 179.


� To άρθρο 2 της Σύμβασης 1958 για τις Ανοικτές Θάλασσες όριζε ότι «[ο]ι ανοιχτές θάλασσες είναι ελεύθερες για όλα τα κράτη», ενώ το άρθρο 1 της Σύμβασης για την Αλιεία και την Διαφύλαξη των Ζώντων Πόρων των Ανοικτών Θαλασσών αναγνώριζε , με κάποιες επιφυλάξεις, το δικαίωμα όλων των κρατών να αλιεύουν στις ανοικτές Θάλασσες. Θα πρέπει όμως να σημειωθεί το δικαίωμα των περίκλειστων κρατών για αλιεία στις ανοιχτές θάλασσες  δεν ήταν σαφώς αναγνωρισμένο αφού η πρόσβαση των κρατών αυτών στην θάλασσα - που είναι προϋπόθεση για την άσκηση του δικαιώματος αλιείας - δεν ήταν εξασφαλισμένη. Βλ. U.N. Doc. A/Conf. 13/L .53 . U.N. Doc. A/.Conf. 13/L.54. 


� Βλ.  R.R. Churchill & A.V. Lowe, Τhe Law of the Sea, 1988,σελ 320, όπου αναφέρεται ότι: «As far non – living resources were concerned, the aspirations of landlocked and geographically disadvantaged States were firmly rejected by coastal States because the proposals of the former would have deprived the latter vested continental shelf rights. On the other hand, landlocked and geographically disadvantaged States have been given limited access to the living resources of neighboring EEZs». Βλ. επ. K. S. Eisermann, «The Development and Rights and Duties of States in the Exclusive Economic Zone after the Third United Nations Conference on the Law of the Sea», Thesaurus Acroasium, XVII, 1991, σελ. 719, όπου αναφέρεται ότι: «The non – living resources of the EEZ predominantly comparise the mineral resources of the seabed and subsoil over which the coastal State exercises its «rights for the purpose of exploring and exploiting, conserving and managing». With the exception of the provisions relating to «conserving and managing», the rights according to the coastal State are the same as it enjoys in respect of seabed resources under the Geneva Convention on the Continental Shelf (1958)». 


� Σύμφωνα με τα άρθρα 69(2) και 70(3) της Σύμβασης 1982.


� Βλ. αρ. 62(2).


� Πράγματι τα παράκτια κράτη έχουν ευρύτατες δικαιοδοσίες εντός της Α.Ο.Ζ. Μεταξύ αυτών, σημειώνουμε το δικαίωμα αλιείας, που μπορεί να παραχωρηθεί σε τρίτα κράτη μόνο με άδεια των αρχών του παρακτίου κράτους με οικονομικά ανταλλάγματα [άρθρο 62 (4)(α)], το δικαίωμα κατασκευής και χρήσης εγκαταστάσεων στην Α.Ο.Ζ. (άρθρο 60), καθώς επίσης και ευρύτατες άλλες δικαιοδοσίες που αφορούν στην Επιστημονική Έρευνα και ακόμη την προστασία από την ρύπανση [άρθρο 56 (1)]. Βλ. επ. K.S. Eisermann, «The Development and Rights and Duties of States in the Exclusive Economic Zone after the Third United Nations Conference on 	the Law of the Sea», Thesaurus Acroasium, XVII, 1991, σελ. 719, όπου αναφέρεται ότι: «The coastal State can require payment of fees or other forms of remuneration for allowing foreign vessels to fish its EEZ [Article 62, 4a]. To enforce the measures taken for conservation and use of the living resources, the coastal State has the right to stop, board and inspect ships, furthermore to arrest ships and institute judicial procedures [Article 73]. The latter rights are granted subject to the conditions that the coastal State is obliged to release ships and their crews upon posting of reasonable security and that the penalties for violations of fisheries regulations may not include imprisonment and other forms of corporal punishment».


� Βλ. επ. E. Lovrecz, «Land – locked States and the Law of the Sea», Thesaurus Acroasium, XVII, 1991, σελ. 635, όπου αναφέρεται ότι: «The developing coastal States’ viewpoint was that every State had sovereingty over its natural resources. The sea coast was also one of Nature’ s gifts and should have been considered as a natural resource whether it comprises of living or non – living resources. The coastal State, therefore, could exercise sovereign rights to the EEZ. Land – locked countries could only claim right of access to the sea. Beyond that, any additional right could be acquired by the land – locked country through an agreement with the coastal State either on bilateral or regional or sub regional basis».


� Βλ. S.H. Naghmi, «Exclusive Economic Zone and the Land – locked States», 33 P.H., 1980, σελ. 48, όπου αναφέρεται ότι: «throughout the various sessions of the Conference the land – locked states’ attention was focused on the economic zones of only their adjoining or neighboring coastal states. This attitude denied these coastal states a way out and made them rigid in their outlooks. It was believed by them that the resources of their economic zones were theirs, so why should they share it with anyone else? But if everybody agreed to share their resources, so would they. However, they could see that not every state touching the sea had to share its EEZ: only the states with an adjoining or neighboring LLS had to be the victim. Pakistan, an under – developed country, was forced to share its resources while the USA, a developed state, was immune from any unwanted responsibility. This produced in these coastal states a strong sense of deprivation and indignation. Here the LLS did not adopt a proper strategy. If they were pressing their neighbors, they must also have suggested some compensatory measures for them, but they did not. If alongwith their demands of sharing the EEZ, they had also advocated greater benefits for such coastal states in the EEZ than the ones immune from this obligation, the results might have been different. If, for example, they had advocated a bigger EEZ for their adjoining states with their demand of share, even these transit coastal states might have joined them. Paradoxically, in this struggle for resources of the EEZ, their best allies were those whom they considered their enemies – their adjoining coastal states».


� Βλ. I. Wani, «Αn Εvαluation on the Convention on the Law of the Sea from the Perspective of the Land-Locked States», 22Virginia Journal of International Law,1982, σελ. 649. 


� Βλ. αρ. 61(1), 69(1) και 70(1). Βλ. επ. I. Wani, ibid, σελ. 649, όπου αναφέρεται ότι: «The Convention does not provide an objective standard to guide in this determination. The Convention also fails to make clear whether the coastal State’ s decision can be challenged or questioned before a third party tribunal. In light of the Convention’ s emphasis on a subjective determination by the coastal State and the absence of any dispute settlement provision, the presumption would seem to be that independent review is precluded».


� Βλ. αρ. 71, 69(1) και 70(1). Βλ. επ. M. Dahmani, «Access of Landlocked and Geographically Disadvantaged States to the Fisheries Resources of the Economic Exclusion Zone (EEZ) under the New Convention on the Law of the Sea», 10 (4) Maritime Policy and Management, 1983, σελ. 269, όπου αναφέρεται ότι: «Ιn the case of landlocked and geographically – disadvantaged states, the reference in articles 69 and 70 to the right to participate on an equitable basis suggests that this descretion is limited by the requirement of ‘equity’. For instance, it would be most inequitable to a geographically – disadvantaged state (i.e., dependent upon the exploitation of the living resources of the EEZs of other states of the same subregion or region for the nutritional purposes of its population) to comply with the terms of subparagraph (h) of paragraph 4 of article 62, viz., landing of all or any part of the catch in the coastal state. In reality the requirement that landlocked and geographically – disadvantaged states should be given priority in access to the surplus resources of the EEZ under equitable terms and conditions is all the more necessary because if they were left to compete with other states for this surplus they would have little or nothing to offer to coastal states in exchange for access to such surplus, considering that most of them are developing states and therefore are not as yet able to make attractive offers of adequate compensations in the field of financing, equipment, fishing technology and training of personnel which developing coastal states might require in exchange for access».


� Βλ. επ. M. Dahmani, «Access of the Land-Locked and Geographically Disadvantaged States to the Fisheries Resources of the Exclusive Economic Zone (EEZ) under the New Convention on the Law of the Sea», 10(4) Maritime Policy and Management, 1983.


supra σημ.91, σελ. 270, όπου αναφέρεται ότι: «[T]he rights of landlocked and geographically – disadvantaged states are stated to apply to the economic zones of coastal sates’ of the same sub region or region’. The use of this last expression is not clear in two respects. The first is that the Convention does not define what is a ‘sub region’ or ‘region’. This omission is not devoid of practical importance when it is concerned with an important issue such as the economic zone in which a state has the right to fish. For instance, if the Mediterranean Sea was considered as a sub region of the North Atlantic region, then this could mean for an African Mediterranean geographically – disadvantaged state like Algeria, the right to participate in the exploitation of the living resources of the EEZs of the African states like Mauritania and Morocco, as well as in the EEZs of the European Mediterranean states. Its right to fish would then extend as far the North – East and the Eastern – Central Atlantic. It has been reported that it is generally understood the term ‘region’ would be taken to mean the geographical groupings recognized in the United Nations system, namely, Africa, Asia, Eastern Europe, Latin America, Western Europe and others». Βλ. επ. E. Lovrecz, supra σημ.87, σελ. 635, όπου αναφέρεται ότι: «[Ι]f a land – locked State was given right in the EEZ of the neighboring States, it might turn out to be better positioned if it had a number of neighboring coastal States. Any permanent right claimed by a land-locked Country irrespective of the Consent of the coastal State would have meant an international servitude which no coastal State would have accepted».


� Όπως έχουμε ήδη επισημάνει, η θέσπιση ΑΟΖ από ένα παράκτιο κράτος δεν είναι τεχνικώς δυνατή στη -μοναδική-  περίπτωση κατά την οποία το μέγιστο εύρος αυτής συμπίπτει με το εύρος της αιγιαλίτιδας ζώνης του κράτους αυτού.


� Βλ. Κ. Ιωάννου & Α. Στρατή,  Εισηγήσεις του Δικαίου της Θάλασσας, τ. Α΄, 1996,  σελ.180.


� Id.


� Βλ. άρθρα 71, 69(1) και 70(1) ∙ Μ. Dahmani, «Access of Landlocked and Geographically Disadvantaged States to the Fisheries Resources of the Economic Exclusion Zone (EEZ) under the New Convention on the Law of the Sea», 10 (4) Maritime Policy and Management, 1983,  σελ. 270 ∙  R.R. Churchill & A.V. Lowe, Τhe Law…, σελ. 322, όπου αναφέρεται ότι: «Οι δυσκολίες που μπορεί να προκύψουν [από ασάφεια] αναδεικνύονται στην περίπτωση του περίκλειστου Τσαντ. Σε ποια ‘περιοχή’ ανήκει κατά το άρθρο 69; το Τσαντ, έχει γειτονικά τέσσερα παράκτια κράτη, τη Λιβύη, το Σουδάν, το Καμερούν και τη Νιγηρία. Είναι επομένως η ‘περιοχή’  στην οποία ανήκει η Μεσόγειος, η Ερυθρά Θάλασσα ή ο Κόλπος της Γουινέας; ή ανήκει και στις τρεις;».

